open-index/open-wikipedia-markdown huggingface dataset:
Public Enemy No.1

**Public Enemy No.1** on yhdysvaltalaisen thrash metal -yhtye Megadethin single, joka julkaistiin vuonna 2011 levymerkillä Roadrunner Records.

## Kappaleet
# 

## Kokoonpano
* Dave Mustaine – kitara, laulu
* Chris Broderick – kitara
* David Ellefson – basso
* Shawn Drover – rummut

## Lähteet
Siikajärven vastaanottokeskus

**Siikajärven vastaanottokeskus** on yksityisen Luona Oy:n ylläpitämä turvapaikanhakijoiden vastaanottokeskus, joka sijaitsee Espoon Siikajärvellä Nuuksion kansallispuiston laidalla. Vastaanottokeskus avattiin syksyllä 2015 ja sen majoituskapasiteetti on maksimissaan 300 henkilöä. Tammikuussa 2017 vastaanottokeskuksissa asui 270 henkilöä, joista 110 oli lapsia.

Vastaanottokeskus toimii vuonna 1982 valmistuneessa rakennuksessa, jossa toimi aiemmin K-ryhmän koulutuskeskus K-instituutti. Instituutti lopetti toimintansa Siikajärvellä loppuvuodesta 2010. Rakennuksen on suunnitellut arkkitehti Helmer Stenros. K-instituutin aikana rakennuksessa oli majoitustilaa 86 hengelle.

Barona Groupin kiinteistöyhtiö Fisso Real Estate osti kiinteistön joulukuussa 2015. Myös vastaanottokeskuksen toimintaa ylläpitävä Luona Oy on Barona Groupin tytäryhtiö.

## Lähteet
Bank Hallin rautatieasema

**Bank Hallin rautatieasema** on rautatieasema Kirkdalen alueella Liverpoolissa. Se sijaitsee Merseyrailin Northern Linen varrella.

Asema avattiin vuonna 1870. Sitä käytti 172&nbsp;016 matkustajaa kaudella 2017–2018.

## Lähteet
* 

### Viitteet
Pahalammi

**Pahalammi** nimisiä paikkoja ovat:

*Pahalammi, lampi Asikkalan Vuorenmyllyn kylässä
*Pahalammi, lampi Janakkalassa
*Pahalammi, lampi Kouvolan Anjalassa
*Pahalammi, lampi Kurun Anttilanperällä
*Pahalammi, lampi Kurun Kalliossa
*Pahalammi, lampi Mouhijärvellä
*Pahalammi, lampi Ruoveden Helvetinjärvellä
*Pahalammi, eteläisempi samannimisistä lammista Ruoveden Pourunperällä
*Pahalammi, pohjoisempi samannimisistä lammista Ruoveden Pourunperällä
*Pahalammi, lampi Ruoveden Riekkolanperällä
*Pahalammi, lampi Sastamalan Häijäässä
*Pahalammi, lampi Tammelassa
*Pahalammi, lampi Teiskossa
*Pahalammi, lampi Vilppulan Hokkaskylässä
*Pahalammi, lampi Virtain Monoskylässä
*Pahalammi, lampi Virtain Saariskylässä
*Pahalammi, lampi Ylöjärven Länsi-Aureessa
*Pahalammi, lampi Ylöjärven Länsi-Teiskossa
*Pahalammi, lampi Ylöjärven Pohjankylässä
*Iso Pahalammi, järvi Ylöjärven Kurussa
*Pahatlammit, lampi Ylöjärven Pyydysmäellä

## Katso myös
* Pahalampi
Wannabe Ballerinas

**Wannabe Ballerinas** on helsinkiläinen amatööritanssijoista koostuva aikuisbalettiryhmä. Ryhmän koreografioissa klassisen baletin liikekieli yhdistyy moderniin musiikkiin. Ryhmän on perustanut koreografi Henna Riikonen.

Wannabe Ballerinas sai alkunsa 2000-luvulla kun tanssija, ryhmän koreografi Henna Riikonen alkoi opettaa ystävilleen balettia. Myöhemmin Wannabe Ballerinas alkoi myös esiintymään, ja ryhmä on esiintynyt erilaisissa tapahtumissa, esimerkiksi festivaaleilla ja kaupunkikulttuuritapahtumissa. Tanssiryhmä on järjestänyt myös suurempia koko illan tuotantoja.

## Lähteet
Kauppatori (Hämeenlinna)

**Kauppatori** on Hämeenlinnan keskustan merkittävin aukio, jolla tapahtuu myös suurin osa kaupungin torikaupasta. Kauppatori sijaitsee 4. kaupunginosassa samalla paikalla, jolle se sijoitettiin jo vuoden 1775 asemakaavassa. Hämeenlinnan palon jälkeen C. L. Engelin vuonna 1832 laatimassa kaavassa tori ja sitä rajaavat kadut säilyivät vanhoilla paikoillaan. Kauppatorilla järjestetään paljon tapahtumia ja markkinoita etenkin kesäisin, ja esimerkiksi kuukausimarkkinat järjestetään joka kuukauden ensimmäisenä tiistaina. Torilla on järjestetty myös konsertteja ja muita yleisötapahtumia.

Tori kattaa koko korttelin ollen mitoiltaan itä-länsisuunnassa 100&nbsp;m ja pohjois-eteläsuunnassa 85&nbsp;m. Torin länsiosassa sijaitsee kuitenkin kioskirakennus ja pieni pysäköintialue sekä itälaidassa vastaavan kokoinen Toripuisto, jolloin varsinainen torikäyttöön jäävä alue muistuttaa muodoltaan neliötä. Kauppatoria rajaavat Raatihuoneenkatu, Linnankatu, Hallituskatu ja Sibeliuksenkatu.

Kauppatorin laidalla sijaitsee runsaasti eri aikakausia ja tyylisuuntia edustavia rakennuksia. Näistä merkittävimpiä ovat Hämeenlinnan kirkko (Jean Louis Desprez, 1798), entinen lääninhallituksen talo (C. L. Engel, 1834) sekä Hämeenlinnan raatihuone (Alfred Cawén, 1888). Lisäksi torin länsipuolella olevassa korttelissa sijaitsee Kauppakeskus Linna. Toripuistossa on suihkulähde, kaksi 1910-luvulla rakennettua toripaviljonkia sekä Paavo Cajanderin ja Larin-Kyöstin patsaat. Puiston on suunnitellut Armas Lindgren vuonna 1910.

## Lähteet

## Aiheesta muualla
Hyvinkään kaupunginmuseo

**Hyvinkään kaupunginmuseo** on kulttuurihistoriallinen museo, joka dokumentoi ja esittelee Hyvinkään ja hyvinkääläisten historiaa. Museolla on kaksi toimipistettä. Vuonna 2022 Hyvinkään kaupunginmuseo yhdistyi Hyvinkään taidemuseon kanssa. Ne muodostavat yhdessä Museokeskus Taikan.

## Toimipisteet
Hyvinkään kaupunginmuseon vaihtuvat näyttelyt sijaitsevat Museokeskus Taikan tiloissa (Hämeenkatu 3D) yhdessä kaupungin taidemuseon kanssa. Kaupunginmuseon näyttelyt vaihtuvat kerran vuodessa. Vuoden 2023 näyttely kertoo Hyvinkään parantolan historiasta.

Valvillan tehdasmuseo on Hyvinkään villatehtaalla sijaitseva museo, joka esittelee villatehtaan historiaa. Tehdasmuseo on avoinna kesä-heinäkuussa maanantaista perjantaisin. Muina aikoina museo on avoinna sopimuksen mukaan. Museon arkistopalvelut palvelevat erikseen sovittaessa villatehtaalla. 

## Kokoelmat
Hyvinkään kaupunginmuseon kokoelmiin kuuluu esineitä, valokuvia, asiakirjoja ja kirjoja. Museon kokoelmiin on tallennettu paikkakunnan historiasta kertovaa aineostoa. Digitoidut kokoelma-aineistot löytyvät Finna-palvelussa. Finnasta löytyvä museon aineisto karttuu ja tarkentuu jatkuvasti digitoinnin edetessä.

## Lähteet
Tiedon voima

**Tiedon voima** on Jarkko Rothin veistos vuodelta 1998. Ryhmä on Salon kaupunginkirjaston pihalla Vilhonkatu 2:ssa. Veistos koostuu kolmesta osasta, joissa kussakin on graniittijalustan päällä kivi. Musta kivi on dioriittia, punainen graniittia ja valkoinen kalkkikiveä. Teos sai nimen yleisöäänestyksen kautta.

## Lähteet
Elämän puutarhassa

**Elämän puutarhassa** on kuvanveistäjä Matti Nummelinin reliefi, joka sijaitsee Salossa Halikon sairaalan entisen hallintorakennuksen seinässä. Teos on paljastettu sairaalan 50-vuotisjuhlan yhteydessä 31. toukokuuta 1976. Sen on valanut Lapinlahden Uusi Taidevalimo.

## Lähteet
Redfoo

**Stefan Kendal Gordy** (s. 3. syyskuuta 1975 Los Angeles, Kalifornia, Yhdysvallat), tunnetaan julkisuudessa nimellä **Redfoo**, on yhdysvaltalainen DJ, laulaja ja tanssija. 
Vuonna 2006 hän perusti LMFAO -ryhmän, jonka suosituimmat kappaleet ovat Party Rock Anthem ja Sexy and I Know It. Redfoo on Berry Gordyn nuorin poika. Hänen äitinsä isä on suomalainen.

## Diskografia
### Albumit
* Trave (1993)
* Balance Beam 1997
* Party Rock (2009)
* Sorry for Party Rocking (2011)
* Party Rock Mansion (2016)

### Singlet
* "Back in the Day" (1993)
* "I'm in Miami Bitch" (2008)
* "La La La" (2009)
* "Shots" (mukana Lil Jon) (2009)
* "Yes" (2010)
* "Party Rock Anthem" (mukana Lauren Bennett & GoonRock) (2011)
* "Champagne Showers" (mukana Natalia Kills) (2011)
* "Sexy and I Know It" (2011)
* "Sorry for Party Rocking" (2012)
* "Bring Out the Bottles" (2012)
* "I'll Award You with My Body" (2012)
* "Let's Get Ridiculous" (2013)
* "New Thang" (2014)
* "Where the Sun Goes" (2015)
* "Juice Wiggle" (2015)
* "Booty Man" (2016)
* "Party Train" (2016)
* "Brand New Day" (2017)
* "Sock It To Ya" (2017)
* "Everything I Need" (mukana VINAI) (2018)

## Yksityiselämä
Redfoo seurusteli tennispelaaja Viktoryja Azarankan kanssa vuosina 2012–2014. Redfoo oli nuorena lupaava tenniksen pelaaja, mutta ura katkesi ranteen loukkaantumiseen lumilautailuonnettomuudessa. Redfoo debytoi ammattilaiskiertueella (oikealla nimellään Stefan Gordy) 49-vuotiaana ITF M15-turnauksessa Egyptissä helmikuussa 2025. Hän hävisi ensimmäisen kierroksen ottelunsa Norjan Leyton Riveralle 2-0 (6-1, 6-0).

Redfoo harrastaa myös shakkia ja koodausta.

## Lähteet

## Aiheesta muualla
Helsingin pitäjän historia II

**Helsingin pitäjän historia II: Vanhan Helsingin synnystä isoonvihaan 1550-1713** on Markku Kuisman toimittama, Lauri Leppäsen johtaman historiatoimikunnan ja Vantaan kaupungin yhteistyönä valmistunut ja vuonna 1990 julkaistu Vantaan kaupungin historian kuusiosoiseen teossarjaan kuuluva tietokirja.

## Katso myös
*Vantaan esihistoria (2008)
*Vantaan ja Helsingin pitäjän keskiaika (2013)
*Helsingin pitäjän historia III (1991)
*Helsingin maalaiskunnan historia 1865-1945 (1997)
*Vantaan historia 1946-1977 (2002)

## Lähteet
Juhana (Itävallan arkkiherttua, s. 1852)

**Juhana** (*Johann Nepomuk Salvator*, myöhemmin **Johann Orth**; 25. marraskuuta 1852 Firenze – kadonnut heinäkuussa 1890) oli Itävalta-Unkaria hallinneeseen Habsburgin hallitsijasukuun kuulunut arkkiherttua ja Toscanan prinssi, joka luopui vuonna 1889 ruhtinaallisesta arvostaan. Hän katosi vuonna 1890, todennäköisesti kuollen merionnettomuudessa. Epäluotettavien huhujen mukaan hän olisi lavastanut kuolemansa ja elänyt myöhemmin jossain päin maailmaa väärällä henkilöllisyydellä.

## Elämä
Arkkiherttua Juhanan isä oli Toscanan suurherttua Leopold II, joka oli myös Itävallan keisarin Ferdinand I:n serkku. Juhanan äiti oli suurherttuatar Maria Antonia, Molempain Sisiliain kuninkaan Frans I:n ja kuningatar Maria Isabellan tytär. Juhanan veli oli Toscanan suurherttua Ferdinand IV.

Habsburgit menettivät valtansa Toscanassa Italian yhdistymissotien seurauksena vuonna 1859, joten Juhana varttui Wienissä. Hän loi upseerinuran Itävallan armeijassa ja osallistui vuoden 1878 Bosnian miehitykseen kenraalimajurina ja prikaatinkomentajana. Saatuaan ylennyksen sotamarsalkkaluutnantiksi hän toimi vuosina 1879–1883 divisioonankomentajana Pressburgissa (nyk. Bratislava) ja vuosina 1883–1887 Linzissä. Juhana arvosteli armeijan vanhentuneita käytäntöjä vuonna 1883 julkaisemassaan pamfletissa *Drill oder Erziehung* ja joutui jättämään sotilasuran vuonna 1887, koska hänen katsottiin tavoitelleen omavaltaisesti avoimena ollutta Bulgarian valtaistuinta.

Liberaalien mielipiteidensä vuoksi Juhana ajautui riitoihin keisari Frans Joosefin kanssa, ja vastaavassa tilanteessa olleen kruununprinssi Rudolfin tehtyä itsemurhan vuonna 1889 Juhana päätti jättää kaiken. Lokakuussa 1889 hän lähti maasta, luopui ruhtinaallisesta arvostaan, otti Sveitsin kansalaisuuden ja vaihtoi nimekseen Johann Orth asuinpaikkanaan sitä ennen toimineen Ortin linnan mukaan. Hän meni Lontoossa naimisiin rakastettunsa, balettitanssija Ludmilla ”Milli” Stubelin kanssa. Juhana osti Hampurista itselleen *Margherita*-nimisen höyrylaivan ja lähti sillä vaimoineen kohti Chilen Valparaísoa. Heidät nähtiin viimeisen kerran Argentiinan Kap Tres Puntasin luona 12. heinäkuuta 1890, mutta sen jälkeen koko alus katosi matkustajineen, upoten luultavasti 20. tai 21. heinäkuuta. Juhana julistettiin virallisesti kuolleeksi vuonna 1911.

## Huhut eloonjäämisestä
Vuosien ajan arkkiherttua Juhanan katoamisen jälkeen liikkui huhuja, että hän eläisi väärällä henkilöllisyydellä Euroopassa tai Etelä-Amerikassa. Vuonna 1945 Norjassa kuollutta Alexander Hugo Køhler -nimistä iäkästä miestä väitettiin häneksi. Norjalainen oikeus antoi vuonna 2008 luvan avata Køhlerin haudan DNA-näytteen ottamiseksi hänen jäännöksistään, koska hänen norjalaiset jälkeläisensä halusivat selvittää väitteiden todenperäisyyden. Habsburgin suvun edustajilta ei kuitenkaan saatu vertailunäytettä.

## Lähteet
Helsingin maalaiskunnan historia 1865-1945

**Helsingin maalaiskunnan historia 1865-1945: kunnallishallinnon uudistuksesta suureen alueluovutukseen : Vantaan kaupungin juuret** on Aulikki Litzenin, Jukka Vuoren ja Vantaan kaupungin yhteistyönä valmistunut, vuonna 1997 julkaistu Vantaan kaupungin historian kuusiosoiseen teossarjaan kuuluva tietokirja.

## Katso myös
*Vantaan esihistoria (2008)
*Vantaan ja Helsingin pitäjän keskiaika (2013)
*Helsingin pitäjän historia II (1990)
*Helsingin pitäjän historia III (1991)
*Vantaan historia 1946-1977 (2002)

## Lähteet
Mäkihyppy talviolympialaisissa 1964 – normaalimäki

**Vuoden 1964** talviolympialaisten normaalimäen mäkihyppykilpailu käytiin 31. tammikuuta. Kilpailussa kukin hyppääjä hyppäsi kolme hyppyä, joista kahden parhaan hypyn tulos huomioitiin.

Olympiakultaa saavutti Suomen Veikko Kankkonen.

## Lopputulokset

## Lähteet
Mäkihyppy talviolympialaisissa 1964 – suurmäki

**Vuoden 1964** talviolympialaisten suurmäen mäkihyppykilpailu käytiin 9. helmikuuta. Kilpailussa kukin hyppääjä hyppäsi kolme hyppyä, joista kahden parhaan hypyn tulos huomioitiin.

Olympiakultaa saavutti Norjan Toralf Engan.

## Lopputulokset

## Lähteet
Maia Azarašvili

**Maia Azarašvili** ( s. 6. huhtikuuta 1964 Tbilisi, Gruusian SNT, Neuvostoliitto) on pikajuoksija, joka urallaan edusti Neuvostoliittoa ja vuodesta 1992 alkaen Georgiaa. 

Vuoden 1987 MM-kilpailuissa Roomassa Azarašvili karsiutui 200 metrillä välierävaiheessa. Vuoden 1988 olympiakisoissa Azarašvili selviytyi finaaliin jääden siinä seitsemänneksi. Hän sai myös pronssimitalin osana Neuvostoliiton pikaviestijoukkuetta, vaikka juoksi vain alkuerissä, mutta ei itse finaalissa.

Georgian väreissä Azarašvili juoksi 200 metrillä viidenneksi vuoden 1994 Euroopan-mestaruuskilpailuissa Helsingissä. Hän osallistui myös vuosien 1993 ja 1995 MM-kilpailuihin, mutta ei yltänyt finaaleihin.

## Lähteet
Kauppakeskus Linna

**Kauppakeskus Linna** on entinen kauppakeskus Hämeenlinnan keskustassa Raatihuoneenkadun varrella. Kauppakeskus sijaitsee 3. kaupunginosassa. Vuodesta 2020 rakennus on ollut kulttuurikäytössä

Kauppakeskus Linna perustettiin vuonna 1998 entisten 1960- ja 70- luvuilla rakennettujen Sokoksen ja Centrumin tavaratalojen kiinteistöihin. Kortteli 1, johon kauppakeskus kuuluu, sijaitsee Kauppatorin länsipuolella ja sen alueelle sijoittuu myös Sibeliuksen syntymäkoti. Kauppakeskus Linnassa on kolme liikekerrosta ja lisäksi kattopysäköintialue. Se oli kaupungin toiseksi suurin kauppakeskus vuonna 2014 valmistuneen Goodmanin jälkeen. Valtaosa sen myymälöistä kuitenkin siirtyi Goodmaniin, ja Linnassa toiminut S-market lopetti loppuvuodesta 2015 vuokrasopimuksen erimielisyyksien vuoksi.

Kauppakeskus Linna sijoittuu korttelissa kolmelle eri tontille, joista jokaisella on eri omistaja. Keskimmäinen tontti, jolla sijaitsee entinen Sokoksen tavaratalo, siirtyi vuonna 2016 suuressa, useiden kaupunkien kohteita kattaneessa kaupassa Hatfield Philips -rahoitusyhtiöltä suomalaiselle City Kauppapaikat Oy:lle. Hämeenlinnan kaupunki on perustanut ohjausryhmän Ykköskortteliksi nimetyn 1. korttelin kehittämistä varten. Nykyisten rakennusten säästämisen tai purkamisen suhteen ei ole vielä tehty päätöstä. Kortteliin saatetaan tulevaisuudessa sijoittaa liiketilojen lisäksi asuntoja, toimistotiloja sekä muuta toimintaa. 1.korttelin alueelle kaavaillaan korkeatasoista liike-, palvelu- ja asuinrakentamista. Korttelin kaavoitusprosessin aloittamisesta päätettiin kaupunginhallituksessa loppuvuodesta 2018, ja uuden asemakaavaehdotuksen arveltiin tuolloin valmistuvan aikaisintaan vuonna 2020.

## Lähteet
Kauppakeskus Optelli

**Kauppakeskus Optelli** on Hämeenlinnan keskustassa Hämeensaaren kaupunginosassa sijaitseva entinen kauppakeskus, joka on vuonna 2020 otettu toimistokäyttöön. Se on perustettu Osuuspankin rakennuksen entiseen pankkisaliin itse pankin siirryttyä toisiin tiloihin. Optellia vastapäätä Raatihuoneenkadun kävelykadulla, "Reskalla", on Kauppakeskus Linna.  Rakennuksessa sijaitsevat muun muassa Hämeenlinnan Kuvapalvelu, Osuuspankki ja Hotelli Emilia. Kauppakeskuksen muut liikkeet ovat siirtyneet Kauppakeskus Goodmaniin.

## Lähteet
Keskustalo Kauppapiha

**Keskustalo Kauppapiha** tai lyhyesti **Keskustalo** on Hämeenlinnan keskustassa sijaitseva ostoskeskus.
Arkkitehti Mika Ernon suunnittelema, vuonna 1964 valmistunut Keskustalo sijaitsee Saaristenmäen kaupunginosassa kauppatorin ja linja-autoaseman välisessä korttelissa, raatihuoneen vieressä. Keskustalo muodostuu Raatihuoneen- ja Palokunnankaduilla sijaitsevista 7- ja 6-kerroksisista asuintaloista sekä niiden väliselle sisäpihalle sijoittuvasta läpikuljettavasta kauppapihasta. Keskustalon liiketilat keskittyvät kattamattomalle kauppapihalle, mutta niitä on myös keskuksen kadunpuoleisilla laidoilla. Asuintalojen pysäköintipaikat sijaitsevat myymäläkannen alla. Avoin ja valoisa kauppapiha muodostaa suositun läpikulkuväylän torilta linja-autoasemalle.

Keskustalo Kauppapiha on eräs ensimmäisistä Suomeen rakennetuista ostoskeskustyyppisistä rakennuskokonaisuuksista ja onkin eräänlainen nykyaikaisen kauppakeskuksen esiaste. Aikanaan keskuksessa olivat jopa kaupungin ensimmäiset liukuportaat. 50-vuotisjuhliaan Keskustalo vietti vuonna 2014. Vuonna 1962 nykyiseltä Keskustalon paikalta osoitteesta Raatihuoneenkatu 13 purettiin kaupunginvaltuuston päätöksellä vuonna 1780 valmistunut Vainikaisen leipomo. Kaupunkilaisten keskuudessa suosittu leipomo oli tuolloin keskustan vanhin rakennus. Keskustalossa tehtiin remontti vuosina 2011-2012, minkä johdosta paljon liiketiloja tyhjeni. Vasta useiden vuosien aikana liikkeet ovat hitaasti alkaneet palata Keskustaloon.

## Lähteet
Jerry Yan

**Jerry Yan** (), (s. 1. tammikuuta 1977 Taoyuan, Taiwan) on taiwanilainen näyttelijä, laulaja ja tanssija.

## Aiheesta muualla
*
Vanness Wu

**Vanness Wu** (), (s. 7. elokuuta 1978 Santa Monica, Yhdysvallat) on taiwanilainen näyttelijä, laulaja ja tanssija.

## Aiheesta muualla
*
Ken Chu

**Ken Chu** (; s. 15. tammikuuta 1979 Taiwan) on taiwanilainen näyttelijä, laulaja ja tanssija.

## Aiheesta muualla
*
Markus Mäntykannas

**Markus Mäntykannas** (s. 1988) on Forecan meteorologi, joka on esiintynyt MTV-televisiokanavalla vuodesta 2013 lähtien. Mäntykannas toimii myös freelance-kirjoittajana ja -valokuvaajana. Hän toimi kaudella 2022 Toyotan WRC-tallin meteorologina.

## Lähteet

## Aiheesta muualla
* Tässä on MTV3:n uusi meteorologi – Haaveissa tornadojahti 
* Forecan sääblogi 
* Markuksen kuvapankki maailmanmatkoilta
Kuusinainen

**Kuusinainen** eli **abo** on vanhin tunnettu suomalainen rahayksikkö. Kuusinaisia lyötiin Turussa 1400-luvun alussa, todennäköisesti noin 1410. Kuusinaisen arvo vastasi kuutta penninkiä. Kuusinainen alkoi menettää merkitystään vasta vuoden 1666 jälkeen.

Kuusinaisia on löydetty Hämeestä kaksi kappaletta. Kappaleet ovat keskenään hieman erilaisia. Raha oli hopeaa ja sen paino oli 0,7 grammaa.

Kuusinaisen takasivulla lukee MONETA ABOEN[S] (suom. ”Turun raha”). Keskellä on Turun vaakunassakin nähtävä A-kirjain, jonka voi tulkita myös ns. Maria-monogrammiksi eli yhdistelmäksi AM (*Ave Maria*). Kuusinaisen etusivulla lukee ERICVS REX (”Eerik kuningas” eli Eerik Pommerilainen).

Kuusinainen on Suomen vanhin omakielinen rahayksikön nimi. Se esiintyy Mikael Agricolan Uudessa testamentissa (1548). Agricolan aikana nimitystä käytettiin toisenlaisesta rahasta kuin 1400-luvun alussa.

## Katso myös
* Rahan historia Suomessa

## Lähteet
Korfpallo

**Korfpallo** () on urheilulaji ja pallopeli. Korfpalloa voidaan pelata joko ulkona tai sisällä. Peliä pelataan kahdeksan hengen joukkuein. Joukkueessa pelaa neljä miestä ja neljä naista. Pelin tarkoituksena on heittää pallo koriin. Korfpallo on suosittua erityisesti Alankomaissa, Belgiassa ja Taiwanissa.

## Säännöt

Korfpalloa pelataan suorakaiteen muotoisella kentällä, jonka pituus on 40 metriä ja leveys 20 metriä. Kenttä jaetaan keskiviivalla puoliksi. Kentän kummassakin päässä on salko, joka sijaitsee 6,67 metrin päässä päätyrajasta. Salon keskiviivan puolelle kiinnitetään kori. Kori (*korf*) kiinnitetään siten, että korin yläreuna on 3,5 metrin korkeudella. Korin halkaisija tulee olla 39-41 cm. Korisalkoa ympäröi rangaistusalue.

Korfpalloa pelataan koon 5 pallolla, jonka ympärysmitta on 68-70,5 cm. Pallon tulee olla vähintään kaksivärinen. Pallon massan sallittu vaihteluväli 445–475 g.

Korfpallossa joukkueella on kentällä samanaikaisesti kahdeksan pelaajaa, joista neljä on naisia ja neljä miehiä. Joukkue jaetaan kahteen osaan, joista toinen osa puolustaa ja toinen hyökkää. Kumpaankin osaan kuuluu kaksi naista ja kaksi miestä. Pelaajavaihtoja ei ole rajoitettu.

Pelin tarkoituksena on tehdä mahdollisimman monta koria. Kori on hyväksytty, kun pallo menee korin läpi yläkautta.

Pelissä ei ole sallittua pelata palloa jaloin tai nyrkein. Pelissä ei ole myöskään sallittua juosta pallon kanssa eikä palloa saa riistää vastustajalta, jos se on selkeästi hänen hallussaan. Korfpallossa ei ole sallittua häiritä vastakkaisen sukupuolen heittopeliä.

## Historia
Korfpallon kehitti alankomaalainen Nico Broekhuysen vuonna 1901. Peli esitettiin ensimmäisen kerran vuotta myöhemmin vuonna 1902. Kansainvälinen Korfpalloliitto (IKF, *International Korfball Federation*, *Fédération Internationale de Korfball*) perustettiin vuonna 1933.

## Kilpailut
Korfpallon maailmanmestaruuskilpailut järjestetään neljän vuoden välein. Ensimmäisen kerran MM-kilpailut pelattiin vuonna 1978. MM-kilpailut on järjestetty yhteensä kymmenen kertaa. Menestynein joukkue on Alankomaat, joka on voittanut yhdeksän maailmanmestaruutta. Vuonna 1991 Belgia voitti maailmanmestaruuden.

Korfpallo on ollut osa World Gamesia vuodesta 1985 lähtien. Alankomaat on voittanut turnauksen joka kerta. Belgia on ollut aina turnauksen toinen pois lukien vuonna 2017, jolloin Taiwan sijoittui toiseksi.

Korfpallo on ollut näytöslajina sekä vuoden 1920 että 1928 olympialaisissa. Kummallakin kerralla vastakkain on ollut kaksi alankomaalaista joukkuetta.

## Lähteet
Jungle Juice Bar

**Jungle Juice Bar** (virallisesti **Smoothie Heaven Oy**) on suomalainen mehu- ja smoothiebaariketju.  

Jungle Juice Bar valmistaa juomansa tuoreista hedelmistä, marjoista ja kasviksista. Saatavana on myös inkiväärillä, kurkumalla, guaranalla, macalla ja goji-marjalla tehostettuja juomia. 

Yrityksen perustivat Noora ja Petteri Fagerström vuonna 2010. Ensimmäinen Jungle Juice Bar avattiin Vantaan kauppakeskus Jumboon alkuvuodesta 2011.

Ketjulla on Suomessa noin 50 toimipistettä. Yritys on laajentanut toimintaansa myös Ruotsiin. Vuosina 2016–2017 se toimi lyhyesti myös Espanjassa.

## Lähteet

## Aiheesta muualla
*Jungle Juice Barin kotisivut
Charles Samuel Keene

**Charles Samuel Keene** (1823–1891) oli brittiläinen pilapiirtäjä. Hän kuvasi huumorimielessä maansa porvarien elämää toimien vuodesta 1851 Punchin piirtäjänä ja kuvitti monta kirjaa.

## Lähteet

## Aiheesta muualla
Willem Hendrik Keesom

**Willem Hendrik Keesom** (21. kesäkuuta 1876 Texel – 3. maaliskuuta 1956 Leiden) oli alankomaalainen fyysikko. Hän työskenteli ensin fysiikan professorina  ja myöhemmin Leidenin yliopiston kokeellisen fysiikan professorina. Hän ansioitui erityisesti kylmäfysiikan alalla. Keesom oli ensimmäinen, joka sai heliumin kiinteään muotoon. Tämä tapahtui vuonna 1926. Vuonna 1936 hän havaitsi lämmönjohtavuuden anomalian. 

## Lähteet
Joseph Keilberth

**Joseph Keilberth** (1908–1968) oli saksalainen kapellimestari. Hän toimi Prahassa ja Dresdenissä. Vuodesta 1951 Keilberth oli Hampurissa päämusiikkitirehtöörinä. Hän johti Baijerin valtionoopperaa vuodesta 1959 lähtien. Hän ansioitui varsinkin Mozartin, Wagnerin sekä Brucknerin tulkitsijana.

## Lähteet
Josue Soto

**Josue Soto** (s. 3. tammikuuta 1989, Fort Worth, Texas) on yhdysvaltalais-meksikolainen jalkapalloilija, joka pelaa keskikenttäpelaajana Pohjois-Amerikan kolmostason USL League Onen Chattanooga Red Wolvesissa.

Soto on pelannut Pohjois-Amerikan MLS:ssa Chivas USA:n riveissä sekä Ykkösessä FF Jarossa ja AC Oulussa.

## Seurajoukkueet

Josue Soton pelaajaura ammattilaistasolla alkoi kaudella 2011, kun hän teki sopimuksen Pohjois-Amerikan MLS:ssa pelanneen Houston Dynamon kanssa. Soto ei pelannut kuitenkaan yhtään MLS:n ottelua Houstonin paidassa. Kauden 2012 hän vietti lainalla Pohjois-Amerikan kakkostasolla NASL:n San Antonio Scorpionsissa.

Josue Soto siirtyi kaudeksi 2013 MLS:n Chivas USA:n joukkueeseen, ja hän pelasi yhteensä 18 MLS:n ottelua. Chivas USA jäi kaudella 2013 MLS:n läntisessä konferenssissa viimeiseksi. Kaudet 2014 ja 2015 Soto pelasi jälleen NASL:N San Antonio Scorpionsissa.

Josue Soto siirtyi kaudeksi 2016 Ykkösessä pelanneen FF Jaron riveihin. Soto pelasi kaudella 2016 yhteensä 16 Ykkösen ottelua ennen kuin kausi päättyi syyskuussa pahaan loukkaantumiseen.

Loukkaantumisen jälkeen Soto siirtyi heinäkuussa 2017 Ykkösen AC Ouluun, jossa hän pelasi loppukauden 2017 aikana 11 ottelua. AC Oulu ja Soto tekivät jatkosopimuksen myös kaudesta 2018. Soto pelasi kausina 2017–2018 yhteensä 30 Ykkösen ottelua.

Josue Soto siirtyi kaudeksi 2019 Pohjois-Amerikan kolmostason USL League Onen Chattanooga Red Wolvesin riveihin.

## Lähteet
Erik Jan Hanussen

**Erik Jan Hanussen** (s. **Hermann Steinschneider**, 2. kesäkuuta 1889 Wien – 25. maaliskuuta 1933 Berliini) oli itävallanjuutalainen tiedottaja, šarlataani sekä selvänäkijä. Hypnoosista, mentalismista, okkultismista sekä astrologiasta ylistetty Hanussen toimi aktiivisena Weimarin tasavallassa. Hanussen tapettiin Weimarin tasavallan lopullisesti lakkauttaneen valtalain jälkeisenä päivänä. Hänen on kerrottu opettaneen Adolf Hitleriä esiintymisessä ja dramaattisen vaikutuksen saamisessa. 

Hanussen salamurhattiin 25. maaliskuuta 1933. Tekijänä oli mahdollisesti SA. Hän oli selvännäkijänä ennustanut valtalain mahdollistaneen Valtiopäivätalon tuhopolton, mikä saattoi olla itse asiassa sisäpiiritiedon paljastamista. Lisäksi motiiviin saattoi vaikuttaa se, että Hanussen potentiaalisesti kilpaili Hermann Göringin ja Joseph Goebbelsin kanssa Führerin suosiosta. Hanussenin ruumis löydettiin yli kuukausi myöhemmin. On todistamattomia väitteitä Hanussenin osallisuudesta Saksan valtiopäivätalon tuhopoltton, joiden mukaan hän olisi hypnotisoinut ja ohjannut tuomitun tuhopolttajan Marinus van der Lubben tekemään teon.

## Lähteet

## Aiheesta muualla

* "Kolmannen valtakunnan" profeetan, natsien Rasputinin elämä ja kuolema, Suomen Sosialidemokraatti, 08.04.1934, nro 93, s. 12, Kansalliskirjaston digitaaliset aineistot
Kauppapaikka Tavastila

**Kauppapaikka Tavastila** (aiemmin **kauppakeskus Tavastila**) on kauppakeskus Hämeenlinnassa Hämeensaaren kaupunginosassa. Kauppakeskus sijaitsee Eteläkadulla kauppakeskus Goodmanin itäpuolella. Kauppapaikka Tavastilassa on kahdessa kerroksessa runsaat 20 liikettä, joihin lukeutuvat mm. Lidl, Eurokangas, Partioaitta, apteekki, Antikvariaatti Poppa Joe, Pelastusarmeijan iCare secondhand hyväntekeväisyysmyymälä, Ninja, Viola&Max ja alusasuliike Siro. Kauppakeskuksen kellarissa on pysäköintihalli, jossa pysäköinti on kahdeksi tunniksi ilmaista. Kauppakeskus Tavastila muutti vuonna 2016 nimensä kauppapaikka Tavastilaksi korostaakseen yksilöllisyyttä ja ihmislähtöisyyttä markkinoinnissaan.

## Lähteet
Namibia kesäolympialaisissa 2000

**[[Namibia]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** 11 urheilijan joukkueella. Maan urheilijat osallistuivat kuuteen eri lajiin. Maan lipunkantajana avajaisissa toimi nyrkkeilijä Ali Nuumbembe. Namibia ei saavuttanut kisoissa mitaleja.

## Lähteet
Niger kesäolympialaisissa 2000

**[[Niger]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** neljän urheilijan joukkueella. Maan urheilijat osallistuivat uintiin ja yleisurheiluun. Maan lipunkantajana avajaisissa toimi juoksija Mamane Sani Ali.

## Osallistujat
### Uinti

*Karim Bare - Miesten 100 metrin vapaauinti
*Balkissa Ouhoumoudou - Naisten 100 metrin rintauinti

### Yleisurheilu

*Mamane Sani Ali - Miesten 100 metrin juoksu
*Haissa Ali Garba - Naisten 400 metrin juoksu

## Lähteet
Nigeria kesäolympialaisissa 2000

**[[Nigeria]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** 83 urheilijan joukkueella. Maan urheilijat osallistuivat kahdeksaan eri lajiin. Maan lipunkantajana avajaisissa toimi judoka Sunday Bada. Nigeria saavutti kisoissa kolme mitalia, yhden kultaisen ja kaksi hopeista.

## Mitalit
### Kultaa
*Miesten 4 × 400 metrin viestijuoksu

### Hopeaa
*Glory Alozie - Naisten 100 metrin aitajuoksu
*Ruth Ogbeifo - Naisten alle 75 kg painonnosto

## Lähteet
Koo Hye-sun

**Koo Hye-sun** (, s.  Incheon, Korean tasavalta) on eteläkorealainen näyttelijä, laulaja, lauluntekijä ja tanssija.

## Lähteet

## Aiheesta muualla
*
Lee Jong-suk

**Lee Jong-suk** (, s. 14. syyskuuta 1989 Soul, Korean tasavalta) on eteläkorealainen näyttelijä ja malli. Hän debytoi vuonna 2005  Soul Fashion Weekillä. Lee teki läpimurtonsa tv-sarjassa *[[School 2013]]* (2012) ja on sittemmin näytellyt tv-sarjoissa *[[I Can Hear Your Voice]]* (2013), *[[Doctor Stranger]]* (2014), *[[Pinocchio (televisiosarja)|Pinocchio]]* (2014), *[[W - todellisuuden tuolla puolella]]* (2016), *[[While You Were Sleeping (vuoden 2017 televisiosarja)| While You Were Sleeping]]* (2017) ja *[[Romance Is a Bonus Book]]* (2019)

## Koulutus
Lee on erikoistunut Konkukin yliopiston ammattielokuviin ja taiteeseen sekä valmistunut yliopistosta vuonna 2016. 

## Lähteet

## Aiheesta muualla
*
Malesian Grand Prix 2017

**Malesian Grand Prix 2017** (virallisesti **2017 Formula 1 Petronas Malaysia Grand Prix**) oli Formula 1 -kauden  15. osakilpailu, joka ajettiin 1. lokakuuta Sepangin moottoriradalla Malesiassa.

## Viikonlopun aikataulu ja sää

## Tulokset
### Aika-ajot

### Kilpailu

## Muuta
* Pierre Gaslyn uran ensimmäinen kilpailu.

## Sijoitukset kilpailun jälkeen

***Huom!**: Vain viiden parhaan sijoitukset sisällytetty.

## Lähteet

## Aiheesta muualla

* Malesian GP 2017 - F1-ruutu
Anishappo

**Anishappo** eli **4-metoksibentsoehappo** (C8H8O3) on aromaattisiin karboksyylihappoihin kuuluva orgaaninen yhdiste. Yhdistettä käytetään muun muassa aromiaineena ja muiden yhdisteiden valmistamiseen. Anishappo on m-anisiinihapon isomeeri.

## Ominaisuudet
Huoneenlämpötilassa anishappo on väritöntä kiteistä ainetta. Se liukenee vain niukasti veteen ja kuumaan paremmin kuin viileään veteen. Anishappo liukenee hyvin muun muassa etanoliin, dietyylieetteriin, etyyliasetaattiin ja kloroformiin. Anishappo on heikko happo ja sen pK<sub>a</sub>-arvo on 4,47.

## Valmistus ja käyttö
Anishappoa voidaan valmistaa hapettamalla p-metoksitolueenin sivuketju kaliumpermanganaatilla, hapettamalla anisaldehydiä tai anetolia kaliumpermanganaatilla tai metyloimalla p-hydroksibentsoehappoa dimetyylisulfaatilla.

Anishappoa voidaan käyttää elintarvikkeissa aromiaineena. Muita käyttökohteita ovat käyttö antibakteerisena aineena saippuoissa ja muissa kosmetiikkatuotteissa, väri- ja lääkeaineiden valmistus sekä käyttö valokuvauskemikaalina.

## Lähteet

## Aiheesta muualla

* Food Component Database (FooDB): 4-Methoxybenzoic acid 
* DrugBank: P-Anisic Acid 
* Kyoto Encyclopedia of Genes and Genomes (KEGG): 4-Anisic acid 
*
Kim Soo-hyun

**Kim Soo-hyun** (, s. 16. helmikuuta 1988 Soul, Korean tasavalta) on eteläkorealainen näyttelijä ja tanssija.

## Aiheesta muualla
*
Park Yoo-chun

**Park Yoo-chun** (, s. 4. kesäkuuta 1986 Soul, Korean tasavalta) on eteläkorealainen näyttelijä, laulaja ja tanssija.

## Aiheesta muualla

*
Wakefieldin taistelu

**Wakefieldin taistelu** () oli merkittävä Ruusujen sodan taistelu, joka käytiin Wakefieldin lähellä West Yorkshiressa 30. joulukuuta 1460. Taistelussa olivat vastakkain vallassa ollutta mutta heikkoa Henrik VI:tä kannattaneet lancasterilaiset ja Henrikin kruununperijää, Yorkin herttua Rikhardia kannattaneet yorkilaiset. 

Taistelu alkoi, kun Sandalin linnassa olleet yorkilaiset poistuivat linnastaan ja hyökkäsivät itseään huomattavasti vahvempia lancasterilaisia vastaan lähellä Wakefieldia. Lancasterilaiset löivät Yorkin joukot. Yorkin herttua Rikhard ja tämän poika Rutlandin jaarli Edmund saivat surmansa taistelun aikana. Lisäksi Salisburyn jaarli Richard Neville vangittiin ja vietiin Pontefractin linnaan, josta vihainen väkijoukko myöhemmin kaappasi hänet mukaansa ja teloitti.

Surmansa saaneiden Yorkin komentajien päät leikattiin taistelun jälkeen irti ja ne asetettiin Yorkin kaupungin porttien päälle näytille. Yorkin herttuan pään päälle asetettiin lisäksi paperista tehty kruunu.

## Lähteet
* 

### Viitteet
Saunajärvi (Kuhmo)

**Saunajärvi** on Kainuussa Kuhmossa sijaitseva järvi.

## Maantietoa
Järven pinta-ala on 992 hehtaaria eli 9,9 km². Se on 8,2 kilometriä pitkä ja 3,9 kilometriä leveä. Järvellä on kolme saarta. Niistä suurin Saunasaari on 2,2 kilometriä pitkä ja 750 metriä leveä ja se on yli neliökilometrin suuruinen . Se sijaitsee järven keskellä. Kaksi muuta saarta, jotka sijaitsevat järven kaakkoisrannan tuntumassa, ovat alle 50 metriä pitkiä.

Järvi on luodattu ja siitä on julkaistu syvyyskartat. Sen tilavuus on 20 miljoonaa m³ eli 0,020 km³. Järven keskisyvyys on 2,0 metriä ja suurin syvyys on 11 metriä. Syvin kohta sijaitsee järven kaakkoispäässä keskellä järveä.

Järven rantaviivan pituus on 40 kilometriä ja sen rannat ovat pääasiassa metsämaata, joka on paikoin soistunutta ja jota rikkovat pienet peltomaat. Järvellä on alle 10 kiinteää asuntoa ja yli 30 vapaa-ajan asuntoa. Niille johtaa tiet pohjoisrantoja seuraavalta yhdystieltä 9111 ja siitä haarautuvilta kyläteiltä.

## Vesistösuhteet
Järvi sijaitsee Oulujoen vesistössä (vesistöaluetunnus 59) Ontojärven–Lentuan valuma-alueen (59.9) Saunajoen valuma-alueella (59.97), jonka Saunajärven alueeseen (59.977) järvi kuuluu. Järven vedenpinnan korkeus on 195,4 metriä mpy.

Valuma-alue saa pääosan vedestään Hakojoen valuma-alueelta (59.978) ja omalta alueeltaan. Hakojoen valuma-alueella ovat Iso-Hakojoki ja Pieni-Hakojoki, jotka yhtyvät toisiinsa juuri ennen laskemistaan Saunajärven kaakkoispäähän. Siellä ovat huomattavimmat järvet Iso-Hakojärvi (284 ha), Pieni-Hakojärvi (39 ha) ja Iso Lehmilampi (55 ha). Saunajärven alueella on 21 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat järven lähellä sijaitsevat Suolampi (14 ha), Nevonlampi (6 ha) ja Kaakkurinlampi (3 ha). Lummejoki laskee Hakojoen viereen ja sen valuma-alueella sijaitsevat esimerkiksi Kalliolampi (12 ha) ja Lummelampi (9 ha). Järven luoteispäähän laskeva Kaihlalamminpuro tuo laajan metsäalueen kuivatusojien vettä sekä esimerkiksi Kulvejärven (27 ha) vesiä. Muita laskuojia ovat Karkupuro, Kankaanpäänpuro ja Murtopuro.

Järven laskujoki on kilometrin pituinen Niskankoski, joka laskee Alasenjärveen (253 ha). Sen vedenpinta on 187,6 metriä mpy., joten Niskankoskella lähes kahdeksan metriä pudotusta. Siitä alkaa Louhenjoen alue (59.976), jossa reitti Louhenjoki, Riienjärvi–Lutjanjärvi (176 ha), Komulanjoki ja Saunajoki johtavat suureen Lammasjärveen (4 682 ha). Se on 162,6 metriä merenpinnan yläpuolella ja sen rannalla sijaitsee Kuhmo.

## Lähteet

## Aiheesta muualla
* Tervo, Kari: Kuhmo - Rajalla , , Kainuun ympäristökeskus, 2006
Sharp Räsänen

**Sharp Räsänen** (s. 17. helmikuuta 1999 Kuopio) on suomalainen jalkapalloilija, pelipaikaltaan oikea laitapuolustaja.

Räsänen nousi KuPS:n junioreista edustusjoukkueeseen kaudeksi 2016. Hän pelasi ensimmäisen ottelunsa Veikkausliigassa 29. huhtikuuta 2017, kun KuPS hävisi kotonaan Ilvekselle 0–1.

## Lähteet
Antíparoksen luola

**Antíparoksen luola** () on luola Antíparoksen saarella Kreikassa. Se on saaren tunnetuin ja suosituin nähtävyys. Luola sijaitsee saaren kaakkoisosassa Ágios Ioánniksen vuorella lähellä Soróksen kylää, noin 177 metrin korkeudella merenpinnasta.

## Historia

Luola on toiminut sen historian aikana usein sekä kulttipaikkana että piilopaikkana. Sieltä on tehty löytöjä geometriselta kaudelta eteenpäin. Hellenistisellä kaudella luolassa piileksivät Aleksanteri Suurta vastaan kapinoineet makedonialaiset sotapäälliköt. Myöhemmin saarelaiset ovat piileksineet luolassa muun muassa merirosvoilta ja osmaneilta, minkä johdosta paikalliset tuntevat sen nimellä *Katafýgi* (”Piilopaikka”).

Luola tuli kuuluisaksi koko Euroopassa 1500–1600-luvuilla. Luolassa on useita kirjoituksia, joita siellä vierailleet ovat tehneet. Vanhimman, antiikin aikaisen kirjoituksen mukaan siellä on käynyt muun muassa runoilija Arkhilokhos 600-luvulla eaa. Yksi kirjoitus on tehty luolassa vuonna 1673 järjestetyn jumalanpalveluksen muistoksi. Vuonna 1840 luolassa on puolestaan käynyt kuningaspari Otto ja Amalia.

Luolassa on suoritettu arkeologisia tutkimuksia muun muassa vuosina 1974–1975. Niissä löydetyt esineet, kuten keramiikka ja luut, ovat Pároksen arkeologisessa museossa.

## Rakenne

Antíparoksen luola on suurikokoinen ja syntynyt kalkikivikallion syöpymisen seurauksena. Sen pinta-ala on noin 5&nbsp;600 neliömetriä, syvyys noin 90–100 metriä, leveys noin 50 metriä ja korkeus noin 40 metriä. Luolassa on sisäänkäyntikammion lisäksi kolme kammiota ja lukuisia stalagtiitteja ja stalagmiitteja. Luolan ilmankosteus on jatkuvasti noin 65&nbsp;%.

Luolan sisäänkäyntikammio tunnetaan nimellä *Prothálamos* (”Etuhuone”). Se koostuu useista tiloista, ja siellä sijaitsee muun muassa luolan ja koko Euroopan vanhin stalagmiitti, joka tunnetaan nimellä *Pelória Kentrikí Kolóna* (”Suuri keskuspylväs”). Sen iäksi arvioidaan noin 45 miljoonaa vuotta. Varsinaisen luolan kolmesta kammiosta ensimmäinen tunnetaan nimellä *Thálamos ton pétrinon katarraktón* (”Kivisten vesiputousten kammio”). Sen koko on noin 17 x 27 x 10 metriä, ja se on saanut nimensä suurista tippukivistään. Toisen kammion, joka sijaitsee noin 25 metriä alempana, nimi on *Thálamos tou kathedrikoú naoú* (”Katedraalikirkon kammio”). Sen koko on noin 33 x 20 x 30 metriä. Kammio on saanut nimensä siellä vietetystä jumalanpalveluksesta. Samasta syystä yksi stalagmiiteista tunnetaan nimellä *Agía Trápeza* (”Pyhä pöytä”). Kolmannen eli alimman kammion nimi on *Vasilikí* (”Kuninkaallinen”), mikä on peräisin siellä olevasta kuningas Oton nimikirjoituksesta. Tämän kammion koko on noin 27 x 50 x 20 metriä.

Sisälle luolaan laskeutuu 411-askelmaiset portaat. Luolan suulla on Luolan Pyhälle Johannekselle (*Ágios Ioánnis Spiliótis*) omistettu pieni kirkko.

## Lähteet

## Aiheesta muualla
Davor Celic

**Davor Celic** (s. 21. marraskuuta 1982 Negotin, Serbia) on serbialainen jalkapalloilija, pelipaikaltaan oikea laitapuolustaja.

Celic pelasi kaudella 2010 neljä Veikkausliigan ottelua AC Oulussa.

## Lähteet
Arkoudiótissan luola

**Arkoudiótissan luola** (, ”Neitsyt Maria Arkoudiótissan luola” eli Αρκουδόσπηλιος, *Arkoudóspilios*) on luola Kreetan saarella Kreikassa. Se sijaitsee Avlákin rotkossa Akrotírin niemellä Chanián kunnassa noin kaksi kilometriä pohjoiseen Gouvernéton luostarista.

Luola on saanut nimensä siitä, että yksi sen stalagmiiteista muistuttaa kyyristynyttä karhua. Luola on ollut antiikin aikana Artemiin kulttipaikkana. Artemis yhdistettiin karhuihin ja tätä palvottiin mahdollisesti itsekin karhunhahmoisena. Luolasta on löydetty Artemiihin sekä Apolloniin liittyviä piirtokirjoituksia.

Myöhemmin luola on ollut pyhitetty Neitsyt Marialle. Luolan edustalla on luostarirakennusten raunioita ajalta, jolloin osa Gouvernéton luostarin munkeista on asunut paikalla. Tähän liittyvän kertomuksen mukaan luolassa asui karhu, joka esti munkkeja nauttimasta luolassa ollutta vettä. Janoiset munkit rukoilivat Neitsyt Mariaa, joka kivetti karhun.

Luolalle johtaa polku Gouvernéton luostarilta. Pidemmällä saman polun varrella sijaitsevat Katholikón luostarin rauniot.

## Lähteet

## Aiheesta muualla
Diróksen luolat

**Diróksen luolat** () on joukko luolia Mánin niemimaalla Peloponnesoksella Kreikassa. Ne sijaitsevat Anatolikí Mánin kunnassa noin 1,3 kilometriä pohjoiseen Pýrgos Diroún kylästä.

Diróksen luolat muodostavat laajan tippukiviluolaston, jonka suurimmat luolat ovat nimeltään *Glyfáda* (Γλυφάδα, suomeksi ”Murtovetinen”, myös *Vlycháda*), *Katafýgio* (Καταφύγιο, ”Turvapaikka”) ja *Alepótrypa* (Αλεπότρυπα, ”Ketunkolo”). Glyfádan luolan koko on noin  neliömetriä ja koko luolaston toistaiseksi tunnettu yhteispituus noin 6,5 kilometriä. Luolastossa on maanalainen joki, jonka pituus on noin 1,6 kilometriä, sekä järviä. Joihinkin luoliin pääsee vain mereltä. Luolissa on lukuisia lukuisia stalagtiittejä ja stalagmiitteja.

Alepótrypan luolassa on ollut asutusta neoliittisella kaudella noin 6000–3000 eaa. Luolaa on käytetty myös hautaukseen sekä kulttipaikkana, ja se muodostaa yhden laajimmista tunnetuista neoliittisen ajan hautapaikoista. Luita on tunnistettu ainakin 170 yksittäisestä henkilöstä. Harvinaisiin löytöihin kuuluvat haudat, joissa on kaksi ihmistä, kuten sylikkäin olevat mies ja nainen. Hautalöydöt ulottuvat mykeneläiselle kaudelle asti, jolta ajalta luolasta on löydetty luuarkku. Se on todennäköisesti haudattu alun perin muualle ja siirretty myöhemmin luolalle, jota on mahdollisesti edelleen pidetty pyhänä paikkana. Erään teorian mukaan luolan maine olisi vaikuttanut siihen, että Mánin niemen kärki Taínaron eli Tainaronin niemi yhdistettiin antiikin aikana Haadeen sisäänkäyntiin.

Ainakin osa luolista romahti maanjäristyksessä noin 3000 eaa. Luolia on tutkittu vuodesta 1949 ja Alepótrypaa sen löytämisestä vuonna 1958 lähtien. Arkeologiset tutkimukset alkoivat vuonna 1970 arkeologi Geórgios Papathanasópouloksen johdolla.

Glyfádan luolan sisään tehdään turistikierroksia osin jalkaisin ja osin veneillä. Kierros kestää noin 40 minuuttia. Alepótrypa ei ole ainakaan toistaiseksi avoinna yleisölle arkeologisten tutkimusten vuoksi.


Σπήλαιο Γλυφάδα Διρού.jpg|Luolien paikka ulkopuolelta.
Diros-cave-greece 15933682638 o.jpg|Glyfádan luolaa.
Cave 22.jpg|Glyfádan luolaa.
Diros Cave.JPG|Veneitä Glyfádan luolalla.


## Lähteet

## Aiheesta muualla
Kyle Kulinski

**Kyle Kulinski** (s.  31. tammikuuta 1988) on yhdysvaltalainen keskusteluohjelman juontaja ja sosiaalidemokraattinen poliittinen kommentaattori. Kulinski on Secular Talk -keskusteluohjelman ja The Kyle Kulinski Show'n juontaja. Tammikuussa 2017 Kulinski liittyi yhteen Cenk Uygurin ja Bernie Sandersin presidenttikampanjan aiempien johtajien kanssa perustaakseen Justice Democrats -liikkeen.

## Lähteet
Alberto Alvarado Morín

**Jesús Alberto Alvarado Morín** (s. 4. lokakuuta 1988 Múzquiz, Meksiko) on meksikolainen jalkapalloilija, joka pelaa hyökkääjänä Veikkausliigan FC Hakassa. Morín on pelannut Suomessa myös FF Jaron ja AC Oulun riveissä sekä Moldovan liigassa Zaria Bălțissa.

## Seurajoukkueet

Alvarado Morín pelasi kotimaassaan Meksikossa kolmannella sarjatasolla Real Saltillo ja Potros UAEM:n riveissä kausina 2008–2015.

Hän siirtyi kaudeksi 2016 Ykkösessä pelanneen FF Jaron riveihin. Morín pelasi kaudella 2016 yhteensä 25 Ykkösen ottelua ja teki 11 maalia. Morín siirtyi loppukaudeksi 2016–17 Moldovan liigaan Zaria Bălțin joukkueeseen. Hän pelasi kevätkauden aikana Moldovassa seitsemän liigaottelua.

Morín palasi Suomeen ja Ykköseen heinäkuussa 2017, kun hän teki sopimuksen AC Oulun kanssa. Morín pelasi kaudella 2017 yhteensä 15 ottelua ja teki niissä kahdeksan maalia. AC Oulu ja Morín tekivät jatkosopimuksen myös kaudesta 2018. Morín pelasi kaudella 2018 yhteensä 24 ottelua ja hän oli Ykkösen paras maalintekijä 17 maalilla. Morín palkittiin kauden jälkeen Ykkösen Vuoden pelaajana sekä Ykkösen Vuoden hyökkääjänä. Morín teki jatkosopimuksen AC Oulun kanssa  myös kaudesta 2019. Alkukausi 2019 sujui kuitenkin edelliskautta heikommin. 14 ottelun ja vain kahden maalin jälkeen AC Oulu ja Morín purkivat sopimuksen kesken kauden. Morín pelasi kolmen kauden aikana AC Oulun riveissä yhteensä 53 ottelua ja teki niissä 27 maalia.

Morín siirtyi elokuussa 2019 Valko-Venäjän jalkapalloliigan Neman Grodnon riveihin.

## Lähteet
Korykian luola

**Korykian luola** (myös *Korykoksen luola*, *Korykionin luola*, ) on luola ja antiikin ajan arkeologinen kohde Parnassós-vuoren rinteessä Delfoin yläpuolella Kreikassa, noin 2,5 kilometriä länteen Kalývia Livadíou Arachóviksen kylästä. Nykyisin luola tunnetaan myös nimellä *Sarantávli* (Σαρανταύλι, ”Nelkäkymmentä huonetta”).

Kreikkalaisessa mytologiassa luola on saanut nimensä najadinymfi Korykiasta. Tämä oli joko ainut luolan nymfeistä tai yksi kolmesta nymfistä, joihin viitattiin nimellä (monikossa) *Korykiai*. Etymologisesti nimi on kuitenkin sukua sanalle *korykos*, ”selkäreppu”, mikä viittaa luolan muotoon. Luola sijaitsee noin  metrin korkeudessa, ja vaellus Delfoista sinne kestää noin 2,5 tuntia. Helpommin luolalle pääsee tietä pitkin Aráchovan suunnasta. Luolassa on kaksi kammiota, joista toisen pituus on noin 70 metriä.

Luola on ollut kulttikäytössä neoliittiselta kaudelta lähtien. Antiikin aikana luola oli pyhitetty Panille ja nymfeille ja oletettavasti myös Dionysokselle. Se oli käytössä erityisesti 400-luvulla eaa. Persialaissotien aikaan vuonna 480 eaa. delfoilaiset piiloutuivat turvaan luolaan. 100-luvulla jaa. matkoistaan kirjoittanut Pausanias kuvaa luolan, todennäköisesti käytyään siellä itse. Kreikan vapaussodan aikaan vuonna 1821 luolassa piileksi Odysséas Androútsos.

Luolan arkeologiset kaivaukset suoritti École française d’Athènes eli ranskalainen arkeologinen koulu vuonna 1970. Luolasta on löydetty tuhansittain votiivilahjoja, kuten pienoispatsaita, keramiikkaa ja koruja. Esinelöytöjä on Delfoin arkeologisessa museossa. Luolan suuaukolla on Eustratoksen, Ambrysoksen peripolarkheen, teettämä piirtokirjoitus, jossa luola omistetaan Panille ja nymfeille.

Toinen samanniminen luola sijaitsi Kilikiassa Korykoksen kaupungin lähellä.

## Lähteet

## Aiheesta muualla
Nymfoleptoksen luola

**Nymfoleptoksen luola** () on luola ja antiikin ajan arkeologinen kohde Ymittós-vuoren eteläpäässä Itä-Attikassa Kreikassa. Se sijaitsee Vári-Voúla-Vouliagménin kunnan alueella noin kolme kilometriä pohjoiseen Várin kaupungista. Luola tunnetaan myös nimillä *Panin luola* (Σπήλαιο Πανός, *Spílaio Panós*), *Arkhedemoksen luola* (Σπήλαιο Αρχέδημου, *Spílao Archédimou*) ja *Várin luola* (Σπήλαιο Βάρης, *Spílaio Váris*).

500-luvulla eaa. luola toimi Theralta paenneen kuvanveistäjä Arkhedemoksen turvapaikkana. Hän veisti reliefejä luolan stalaktiiteista ja kirjoitti niihin nimensä. Arkhedemos sanoi tulleensa nymfien valtaan, ja teki luolasta pyhäkön. Tämän jälkeen erityisesti 400-luvulla eaa. luola toimi nymfeille, Panille ja Apollonille omistettuna pyhäkkönä. Se oli Kholleidain demoksen aluetta. Luolan käyttö vaikuttaa lakanneen välillä 200-luvulla eaa. Myöhäisantiikin aikana 200-luvulta 400-luvulle jaa. sitä käyttivät kulttipaikkana uusplatonistit.

Nykyaikana luola löydettiin uudelleen vuonna 1765 tai ainakin tuli tuolloin uudelleen tietoisuuteen, kun Richard Chandler vieraili siellä. Myöhemmin luolassa kävivät muun muassa lordi Byron ja kuningas Otto. Paikan arkeologiset tutkimukset suoritti American School of Classical Studies at Athens vuosina 1901–1902. Luolan sisäänkäynti on hyvin jyrkkä. Sisältä luolasta on löydetty lukuisia alttareita, reliefejä ja muita kaiverruksia sekä veistoksia.

## Lähteet

## Aiheesta muualla
Siniset luolat

**Siniset luolat** () ovat meriluolia Kreikassa Zákynthoksen saarella. Ne sijaitsevat saaren pohjoiskärjen eli Skinárinniemen itärannikolla lähellä Ágios Nikólaoksen ja Koríthin kyliä.

Siniset luolat ovat saaneet nimensä siitä, että merivesi ja siinä olevat esineet näyttävät luolissa hyvin sinisiltä, erityisesti auringon paistaessa suoraan luoliin aamupäivällä. Luolia on useita, ja niistä suurin tunnetaan nimellä Kyanoún. Siniset luolat ovat Zákynthoksen suosituimpia luonnonnähtävyyksiä. Niille tehdään veneretkiä muualta saaresta. Luolat ovat niin suuria, että veneet voivat mennä sisään luoliin. Luolien lähellä sijaitsee Skinárin majakka.

## Lähteet

## Aiheesta muualla
Merka Hautala

**Merka Hautala** (s. 3. tammikuuta 1978) on suomalainen jalkapalloilija, pelipaikaltaan hyökkääjä.

Hautala pelasi Veikkausliigassa 40 ottelua, joissa hän teki yhdeksän maalia. Hän pelasi FinnPassa 32 ottelua ja teki kahdeksan maalia vuosina 1996–1998. Vuonna 1999 Hautala pelasi MyPassa kahdeksan ottelua ja teki yhden maalin. Ensimmäisen liigaottelunsa hän pelasi 12. kesäkuuta 1996, kun FinnPa pelasi kotonaan maalittoman tasapelin VPS:aa vastaan. Ensimmäisen liigamaalinsa Hautala teki 4. heinäkuuta 1996 FinnPan pelatessa kotonaan 1–1-tasapelin Jaroa vastaan. Hautala saavutti SM-pronssia FinnPassa kaudella 1997 ja MyPassa kaudella 1999.

Ykkösessä Hautala edusti Atlantista kaudella 2000 tehden 18:ssa ottelussa kuusi maalia, AC Vantaata kaudella 2001 tehden 24:ssä ottelussa seitsemän maalia, PK-35:ttä kaudella 2006 tehden kymmenessä ottelussa yhden maalin ja GrIFK:ta kaudella 2008. Lisäksi Hautala pelasi Kakkosta MPS:ssa 1996, HPS:ssa 1998 ja GrIFK:ssa 2005 sekä 2007. Kolmosta  Hautala pelasi Akilleksessa 1994–1995 ja PuiU:ssa 2004.

Suomea Hautala edusti yhdessä poikien ja kahdessa nuorten maaottelussa.

## Lähteet
Sentimentalismi

**Sentimentalismi** voi tarkoittaa esimerkiksi seuraavia asioita:

*Sentimentalismi (etiikka)
*Sentimentalismi (kirjallisuus)